b'\n_START_ARTICLE_\nSkunha\n_START_PARAGRAPH_\nSkunha, Skunksa ali Skuka je bil kralj skitskega ljudstva Sak\xc4\x81 tigraxaud\xc4\x81 - Saki z visokimi pokrivali. Leta 519 pr. n. \xc5\xa1t. je perzijski ahemenidski kralj Darej I. napadel Sake in ujel njihovega kralja. Ujeti kralj je upodobljen na reliefnem Behistunskem napisu v vrsti ujetih pora\xc5\xbeenih kraljev. Darej je po porazu Skunho zamenjal s poglavarjem nekega drugega plemena.'